section_heading: Početci kazališta u Požegi
paragraph_text: Požega je jedan od rijetkih gradova u širem okruženju koji se može pohvaliti s tri stoljeća starom kazališnom tradicijom.<ref>Povijest - Gradsko kazalište Požega, pristupljeno 24. siječnja 2020. Naime, prema pisanju književnog povjesničara Tome Matića (1874. – 1968.), prva kazališna predstava u Požegi odigrana je 27. kolovoza 1715. godine. Naziv predstave nije ostao zabilježen, ali je zapisano kako je pozornica bila postavljenja pod šatorskim platnom u dvorištu isusovačkoga samostana. Samo tri godine kasnije s pozornice se progovorilo hrvatski, u izvedbi drame Sapritius et Nicephorus (duo christiani quorum hic laurem martyrii, quod inimico parcere noluerit, amisit), koja je, prema njezinoj tadašnjoj najavi, tragična igra. Izvornik ove drame se još uvijek čuva u Münchenu, a na interentu su fragmentarno dostupni digitalizirani dijelovi pojedinih scena. Predstava je izvedena pred crkvom sv. Lovre i pretpostavlja se kako je izvedena na hrvatskom jeziku jer je gledateljima podijeljen sadržaj napisan na njemačkom, francuskom i latinskom jeziku, da predstavu mogu pratiti i oni koji nisu govorili hrvatski jezik. Sve ovo se to događa vrlo brzo nakon izgona Osmanlija koje su 150 godina vladali ovim krajem.